Iksodinės erkės

Iksodinės erkės (Ixodidae) – erkių (Acari) šeima. Jai priklauso ektoparazitai, paplitę visame pasaulyje.

Dydis 0,1–1 cm (pasimaitinusios išpampsta ir padidėja iki trijų kartų). Spalva įvairi, nuo geltonos iki raudonos arba tamsiai rudos. Skirtalytės. Ant patino nugaros, o patelės – tik ant priekinės jos dalies yra chitininis skydelis. Vystymasis vyksta su metamorfoze. Patelės deda iki 17 000 kiaušinių. Iš kiaušinėlio išsirita lerva, kuri kelis kartus neriasi, kol tampa suaugusia erke (imago). Iš pradžių lerva turi keturias poras vaikštomųjų kojų, o virtusi nimfa – tris.

Daugelis iksodinių erkių perneša žmonių, naminių gyvulių ir paukščių ligas.

 Gentys 
Pasaulyje žinoma 17 iksodinių erkių genčių ir >700 rūšių.Alberto A. Guglielmone; Richard G. Robbing; Dmitry A. Apanaskevich; Trevor N. Petney; Agustín Estrada-Peña; Ivan G. Horak; Renfu Shao; Stephen C. Barker (2010). „The Argasidae, Ixodidae and Nuttalliellidae (Acari: Ixodida) of the world: a list of valid species names“, Zootaxa. 2528: 1–28.

Lietuvoje šiai šeimai priklauso:
 Šuninė erkė, arba miškinė erkė, (Ixodes ricinus), perneša Laimo ligą, erkinio encefalito virusą, platina naminių gyvulių ligą – piroplazmozę.
 Pievinė erkė (Dermacentor reticulatus)

Gentys:

 Africaniella
 Amblyomma
 Anomalohimalaya
 Archaeocroton
 Bothriocroton
 Cosmiomma
 Cornupalpatum
 Compluriscutula
 Dermacentor
 Haemaphysalis
 Hyalomma
 Ixodes
 Margaropus
 Nosomma
 Rhipicentor
 Rhipicephalus
 Robertsicus


 Šaltiniai 

Kategorija:Erkės